Duff Gibson

Duff Gibson (s. 11. elokuuta 1966 Toronto, Ontario, Kanada) on kanadalainen skeleton- eli mahakelkkailija. 

Ennen mahakelkkailu-uraansa Gibson kilpaili pikaluistelussa, ja vuonna 1995 rattikelkkajoukkueen jarrumiehenä. Hän vaihtoi skeletoniin vuonna 1998, kun sai tietää lajin olevan 2002 talviolympialaisten ohjelmassa. Hän on skeletonin maailmanmestari vuodelta 2004. Vuonna 2005 hän sijoittui MM-pronssille. 2006 Torinon olympialaisissa Gibson voitti skeletonissa olympiakultaa. Voittonsa myötä hänestä tuli, 39-vuotiaana, talviolympialaisten historian vanhin henkilökohtaisten lajien kultamitalisti. Ampumahiihtäjä Ole Einar Bjørndalen ohitti hänet Sotšissa 2014 voittaessaan kultaa 40-vuotiaana.

Siviiliammatiltaan Gibson on palomies. Hän on 185 senttimetriä pitkä.

Lähteet

Aiheesta muualla
Skeletonsport.com: Duff Gibson
Duff Gibsonin esittely Kanadan Salt Lake City 2002 -joukkueen sivuilla

Kanadalaiset skeletonkelkkailijat
Kanadalaiset olympiavoittajat
Vuonna 1966 syntyneet
Elävät henkilöt